শুক্লাইঃ চিকিৎসকৰ অৱহেলাত এগৰাকী ৯ বছৰীয়া কন্যাৰ মৃত্যু হোৱাৰ অভিযোগ উত্থাপন হোৱাত তীব্ৰ চাঞ্চল্যৰ সৃষ্টি হৈছে ওদালগুৰি জিলাৰ ভেৰগাঁৱত৷ জানিব পৰা মতে, ডিমাকুছি আৰক্ষী থানাৰ অন্তৰ্গত আটাৰীখাট চাহ বাগিচাত চিকিৎসকৰ অৱহেলাত শিশুৰ মৃত্যুক কেন্দ্ৰ কৰি শনিবাৰে উত্তপ্ত পৰিস্থিতিৰ সৃষ্টি হয়৷ আটাৰীখাটৰ ধৰমজুলীৰ আটাৰীখাট চাহ বাগিচাৰ শ্ৰমিক ছয়া মুণ্ডা আৰু লক্ষী মুণ্ডাৰ ৯ বছৰীয়া কন্যা আৰতি মুণ্ডাৰ পেট আৰু ভৰি ফুলাৰ লগতে ডায়েৰীয়াত আক্ৰান্ত হোৱাত ৯ নৱেম্বৰত বাগিচাৰ চিকিৎসালয়ত ভৰ্তি কৰে।
ভুল চিকিৎসা, ৯ বছৰীয়া আৰতি মুণ্ডাৰ মৃত্যুত উত্তাল ভেৰগাঁও